Seletuskirja lisa 1 „Määruste kavandid“

KAVAND

**Riigiteede liigid**

Määrus kehtestatakse ehitusseadustiku § 92 lõike 10 alusel.

**§ 1. Riigiteede liigid**

(1) Riigiteed liigitakse järgmiselt:

1) põhimaantee;

2) tugimaantee;

3) kõrvalmaantee;

4) ühendustee;

5) muu riigitee.

(2) Põhimaantee ühendab pealinna teiste suurte linnadega, neid linnu omavahel ning pealinna ja teisi suuri linnu üleeuroopalise teedevõrgu põhivõrku kuuluvate sadamate, lennujaamade, raudteesõlmede ja piiripunktidega.

(3) Tugimaantee ühendab linnu ning põhimaanteid omavahel ja ühendab üleeuroopalise teedevõrgu üldvõrku kuuluvaid sadamaid, lennujaamu ja raudteesõlmi põhimaanteedega.

(4) Kõrvalmaantee ühendab linnu alevite ja alevikega, aleveid ja alevikke omavahel või küladega ning neid kõiki põhi- ja tugimaanteedega.

(5) Ühendustee on liikluse kogumiseks või liiklusvoogude kanaliseerimiseks, samuti teede ristumisala sujuvaks ja ohutuks toimimiseks rajatud kogujatee, juurdepääsutee, ramp või muu sarnane tee.

(6) Muu riigitee on tee, mis on kantud riigiteede nimekirja ja mis oma tunnustelt ei ole ükski käesoleva paragrahvi lõigetes 2–5 nimetatud teedest.

**§ 2. Üleeuroopalise teedevõrgu teed**

(1) Üleeuroopalise teedevõrgu tee (edaspidi TEN-T tee) on Euroopa Parlamendi ja nõukogu määruse (EÜ) nr 2024/1679 lisas I üldvõrgu, laiendatud põhivõrgu ja põhivõrgu kaartidel Eesti territooriumil märgitud üld- ja põhivõrgu maantee.

(2) TEN-T teede marsruudid avalikustatakse üleeuroopalise transpordivõrgu interaktiivse geograafilise ja tehnilise infosüsteemi kaardirakendusel TENtec.

(3) TEN-T teede nimekiri koos marsruutide asukohtade ja kirjeldusega on sätestatud käesoleva määruse lisas 1.

**§ 3. Määruse jõustumine**

Määrus jõustub üldises korras.

**§ 4. Määruse kehtetuks tunnistamine**

Majandus- ja taristuministri 25. juuni 2015. a määrus nr 72 „Riigiteede liigid ja nimekiri“ tunnistatakse kehtetuks.

|  |  |
| --- | --- |
| (allkirjastatud digitaalselt) | (allkirjastatud digitaalselt) |
| Vladimir Svettaristuminister | Keit Kasemetskantsler |
|  |  |

Lisad: 1) Üleeuroopalise teedevõrgu üld- ja põhivõrgu teed Eesti territooriumil.

Taristuministri xx.xx.xxxx määruse nr xxx

„Tee liigid ja üleeuroopalise teedevõrgu

üld- ja põhivõrgu teed Eesti territooriumil“
Lisa

**Üleeuroopalise teedevõrgu üld- ja põhivõrgu teed**

|  |  |  |
| --- | --- | --- |
| **TEN-T üldvõrgu maantee**  | **TEN-T üldvõrgu teest põhivõrku kuuluv osa**  | **TEN-T maanteede asukohad avalikult kasutatavatel teedel** |
| 1 | **1 Tallinn-Narva** **tee** | - | Marsruudi algus Tallinna linnas kohalikul teel Peterburi tee, ristmikul J. Smuuli tänavaga (hargnemine TEN-T põhivõrgu tee Tallinn-Pärnu-Ikla marsruudilt). Marsruut kulgeb mööda Peterburi teed ristmikuni Väo tänavaga, kust algab riigitee. Edasi kulgeb marsruut mõõda põhimaanteed 1 Tallinn-Narva tee ja Narva linnas mööda kohalikke teid Tallinna maantee, Rahu tänav, Paul Kerese tänav, Aleksander Puškini tänav, Tuleviku tänav, läbib piiripunkti. Marsruudi lõpp on riigipiiril Venemaaga, Ida-Viru maakonnas Narva linnas põhimaanteel 1 Tallinn-Narva tee. |
| 2 | **2 Tallinn-Tartu-Võru-Luhamaa tee** | Marsruudi algusest kuni Lõunakeskuse liiklussõlmeni Tartu linnas | Marsruudi algus Tallinna linnas kohalikul teel Tartu maantee Ülemiste liiklussõlmes (hargnemine TEN-T põhivõrgu tee Tallinn-Pärnu-Ikla marsruudilt). Marsruut kulgeb mööda kohalikku teed Tartu maantee kuni linna lõunapiirini Mõigus. Edasi mööda riigi põhimaanteed 2 Tallinn – Tartu – Võru - Luhamaa tee, läbides Tartu linna kuni ristmikuni põhimaanteega 7 Riia - Pihkva tee (liitumine TEN-T üldvõrgu tee Riia-Pihkva marsruudiga). Marsruudi lõpp on Võru maakonnas Setomaa vallas Napi külas põhimaanteel 2 Tallinn-Tartu-Võru-Luhamaa tee. |
| 3 | **3 Jõhvi-Tartu-Valga tee** | - | Marsruudi algus Ida-Viru maakonnas Jõhvi vallas Edise külas põhimaantee 3 Jõhvi-Tartu-Valga tee ja põhimaantee 1 Tallinn-Narva tee ristmikul (hargnemine TEN-T üldvõrgu tee Tallinn-Narva marsruudilt). Marsruut kulgeb Jõhvi linnas mööda kohalikku teed Rakvere tänav kuni ristmikuni Veski ja Uue tänavaga, kus algab riigitee. Edasi mööda põhimaanteed 3 Jõhvi-Tartu-Valga tee üle raudtee kuni ringristmikuni Pargi ja Kaare tänavaga. Seejärel mööda kohalikke teid Kaare tänav, Tartu põik tänav ja Tartu maantee kuni linna lõunapiirini. Sealt edasi mööda riigi põhimaanteed 3 Jõhvi-Tartu-Valga tee kuni Tartu linna lähedal ristmikuni tugimanteega 39 Tartu-Jõgeva-Aravete tee. Marsruut jätkub mööda perspektiivset Tartu põhjapoolset ümbersõitu üle Emajõe kuni liitumiseni põhimaanteega 2 Tallinn-Tartu-Võru-Luhamaa tee (liitub TEN-T põhivõrgu tee Tallinn-Tartu marsruudiga). Sealt edasi ühine marsruut TEN-T põhivõrgu teega kuni Lõunakeskuse liiklussõlmeni. Edasi mööda põhimanteed 3 Jõhvi-Tartu-Valga tee, läbides Valga linna. Marsruudi lõpp on riigipiiril Läti Vabariigiga, Valga maakonnas Valga linnas, põhimaanteel 3 Jõhvi-Tartu-Valga tee. |
| 4 | **4 Tallinn-Pärnu-Ikla tee** | Kogu marsruut | Marsruudi algus on Tallinna linnas, Tallinn-Helsinki regulaarseid laevaliine teenindavates sadamates (Tallinna Vanasadama A ja D terminalid, mis on TEN-T põhivõrgu meresadam). Marsruut kulgeb Tallinna linnas kohalikke teid pidi läbi Ülemiste liiklussõlme linna läänepiirini, kust jätkub mööda põhimaanteed 4 Tallinn-Pärnu-Ikla tee ja läbides Pärnu\* linna. Marsruudi lõpp on riigipiiril Läti Vabariigiga, Pärnu maakonnas Häädemeeste vallas Ikla külas, riigiteel 4 Tallinn-Pärnu-Ikla tee. |
| 5 | **5 Pärnu-Rakvere-Sõmeru tee** | - | Marsruudi algus Pärnu maakonnas Pärnu linnas\* Tammiste tänaval, ristmikul põhimaanteega 4 Tallinn-Pärnu-Ikla tee (hargnemine TEN-T põhivõrgu tee Tallinn-Pärnu-Ikla marsruudilt). Marsruut kulgeb mõõda põhimaanteed 5 Pärnu-Rakvere-Sõmeru tee, läbides Türi, Paide ja Rakvere linna kuni ristmikuni põhimanteega 1 Tallinn-Narva tee (kus liitub TEN-T üldvõrgu tee Tallinn-Narva marsruudiga). Marsruudi lõpp on Lääne-Viru maakonnas Rakvere vallas Sõmeru alevikus põhimaanteel 5 Pärnu-Rakvere-Sõmeru tee. |
| 6 | **7 Riia-Pihkva tee** | - | Marsruudi algus on Võru maakonnas Rõuge vallas Tsiiruli külas põhimaanteel 7 Riia-Pihkva tee, riigipiiril Läti Vabariigiga. Marsruut kulgeb mööda põhimaanteed 7Riia-Pihkva tee läbi Luhamaa piiripunkti. Marsruudi lõpp on Võru maakonnas Setomaa vallas Lüta külas riigipiiril Venemaaga, tervikteel 7 Riia-Pihkva tee. |
| 7 | **8 Tallinn-Paldiski tee;****11174 Paldiski -Padise tee;****11180 Paldiski Lõunasadama tee** | - | Marsruudi algus Tallinna linnas A.H. Tammsaare tänaval Pärnu mnt liiklussõlmes (hargnemine TEN-T põhivõrgu tee Tallinn-Pärnu-Ikla marsruudilt**)**. Marsruut kulgeb Tallinna linnas mööda kohalikke teid linna läänepiirini. Edasi mööda põhimaanteed 8 Tallinn-Paldiski tee kuni Paldiski linnas ristmikuni kõrvalmaanteega 11174 Paldiski-Padise tee, seejärel mööda seda kõrvalmaanteed ja kõrvalmaanteed 11180Paldiski Lõunasadama tee kuni Paldiski Lõunasadamani (mis on TEN-T üldvõrgu meresadam). Marsruudi lõpp Harju maakonnas Paldiski linnas, Paldiski Lõunasadama juures kõrvalmaanteel 11180 Paldiski Lõunasadama tee. |
| 8 | **9 Ääsmäe-Haapsalu-Rohuküla tee** | - | Marsruudi algus Harju maakonnas Ääsmäe külas Ääsmäe liiklussõlmest (hargnemine TEN-T põhivõrgu tee Tallinn-Pärnu-Ikla marsruudilt**)**. Marsruut kulgeb mööda põhimaanteed 9 Ääsmäe-Haapsalu-Rohuküla tee kuni Haapsalu linna\* (asustusüksus) idapoolse piirini, läbib linna mööda kohalikke teid. Linna lõunapiirilt jätkub riigi põhimaantee 9 Ääsmäe-Haapsalu-Rohuküla tee kuni tee lõpuni Rohuküla sadama kinnistu põhjapoolsel piiril Rohukülas. Marsruudi lõpp Lääne maakonnas Haapsalu linna haldusterritooriumil Rohuküla külas rohuküla sadama juures (mis on TEN-T üldvõrgu meresadam) põhimaanteel 9 Ääsmäe-Haapsalu-Rohuküla tee. |
| 9 | **10 Risti-Virtsu-Kuivastu-Kuressaare tee** | - | Marsruudi algus Lääne maakonnas Lääne-Nigula vallas Rõuma külas ristmikult põhimanteega 9 Ääsmäe-Haapsalu-Rohuküla tee (hargnemine TEN-T üldvõrgu tee marsruudilt). Marsruut kulgeb mööda põhimaanteed 10 Risti-Virtsu-Kuivastu-Kuressaare tee kuni Virtsu sadamani (mis on TEN-T üldvõrgu meresadam). Marsruudi lõpp on Lääne maakonnas Lääneranna vallas Virtsu alevikus Virtsu sadama juures põhimaanteel 10 Risti-Virtsu-Kuivastu-Kuressaare tee.  |
| 10 | **11 Tallinna ringtee** | - | Marsruudi algus Tallinna linnas Väo liiklussõlmes (hargnemine TEN-T üldvõrgu tee Tallinn-Narva marsruudilt). Marsruut kulgeb mööda põhimaanteed 11 Tallinna ringtee, ristub TEN-T põhivõrgu tee Tallinn-Tallinn marsruudiga Jüri liiklussõlmes, jätkub mööda põhimaanteed 11 Tallinna ringtee kuni Keila linnani (kus liitub TEN-T üldvõrgu tee Tallinn-Paldiski marsruudiga). Marsruudi lõpp Harju maakonnas Harku vallas Tutermaa külas põhimaanteel 11 Tallinna ringtee. |

MÄÄRUSE KAVAND II

Teeregistri põhimäärus

Määrus kehtestatakse ehitusseadustiku § 103 lõike 2 alusel.

**1. peatükk**

**Üldsätted**

**§ 1.****Andmekogu nimetus**

  Andmekogu nimetus on teeregister.

**§ 2.****Teeregistri eesmärk**

  Teeregister on riigi infosüsteemi kuuluv andmekogu, mille eesmärk on teede kohta vajalike andmete töötlemine ja avalikustamine.

**§ 3.****Teeregistri vastutav töötleja**

  (1) Teeregistri vastutav töötleja on Transpordiamet.

  (2) Teeregistri vastutav töötleja korraldab teeregistri majutamist, teenuste ja tehnoloogilise keskkonna haldamist ning töötleb teeregistri andmeid.

**§ 4.****Teeregistri andmete õiguslik tähendus**

  Teeregistri andmetel on informatiivne tähendus.

**§ 5.****Nõuded andmete turvalisusele**

  (1) Teeregistri andmete käideldavuse, tervikluse ja konfidentsiaalsuse tagamiseks rakendab vastutav töötleja asjakohaseid organisatsioonilisi, füüsilisi ja infotehnoloogilisi turvameetmeid.

  (2) Teeregistri andmete turbeaste on keskmine (M) ja turvaklass on K1T2S1.

**2. peatükk**

**Teeregistri ülesehitus, registriandmete töötlemine ja teeregistri koosseis**

**§ 6.****Terminid**

  Käesoleva määruse tähenduses:
  1) kergliiklustee on sõiduteest eraldatud jalgratta- ja jalgtee, jalgtee, jalgrattatee või tee koosseisu kuuluv kõnnitee;
  2) mahasõit on tee koosseisus olev rajatis teega piirnevale maaüksusele juurdepääsu võimaldamiseks või teeregistris registreerimata teele suundumiseks;
  3) ristmik on teeregistrisse kantud samatasandiliste sõiduteedega teede lõikumise punkt;
  4) liiklussõlm on eritasandiline ristmik või tüüplahendusest erineva kuju ja liikluskorraldusega samatasandiline ristmik või ühtset tervikut moodustav ristmike kogum.

**§ 7.****Terviktee**

  (1) Teeregistrisse kantakse riigiteed, kohalikud teed ja tee omaniku soovil muud teed. Teeregistrisse võib kanda:
 1) metsatee;
 2) avalikkusele ligipääsetava eratee;
 3) eratee;
 4) riigile kuuluv või kohalikule omavalitsusele kuuluv tee, mis ei ole määratud avalikuks kasutamiseks.

  (2) Toimiva tervikliku teedevõrgu moodustamise eesmärgil kantakse tee teeregistrisse tervikteena.

  (3) Terviktee kujundamisel lähtutakse järgmistest põhimõtetest:
  1) terviktee on katkematu ning algab ja lõpeb teisel tervikteel;
  2) ühendustee on terviktee ning algab ja lõpeb tervikteel;
  3) terviktee algab suuremast asulast või väiksema numbriga tervikteelt;
  4) tupiktee on terviktee, mille algus on teisel tervikteel.

  (4) Teeregistri vastutav töötleja hindab esitatud terviktee vastavust lõikes 3 toodud põhimõtetele.

  (5) Teeregistrisse kantud tervikteede andmetest moodustab teeregistri vastutav töötleja Eesti topograafia andmekogu teelõikude ruumikujude baasil tervikteede ruumikujud, mis kuvatakse teeregistri kaardirakenduses.

  (6) Teeregistri vastutav töötleja hindab avalikku huvi lõike 1 punktides 2 ja 3 toodud tee vastu ning võib tee teeregistrisse kandmisest keelduda, kui selle vastu puudub piisav avalik huvi.

**§ 8.****Teeregistrisse kantavad terviktee andmed**

  (1) Teeregistrisse kantakse järgmised terviktee andmed:
  1) terviktee number;
  2) terviktee nimi;
  3) terviktee asukoht kaardil koos alguspunktiga;
  4) teeosa kood ja pikkus meetrites ning tee kood.

  (2) Tee koodi võimalikud väärtused on 1 või 2. Kaks on kasutusel siis, kui sõidusuunad on eraldatud eraldusribaga.

**§ 9.****Teeregistrisse kantavad tee andmed**

  (1) Terviktee jaotatakse ühesuguste tehniliste andmetega lõikudeks vähemalt lõike 2 punktides 1–8 toodud andmete alusel.

  (2) Teeregistrisse kantakse iga terviktee kohta järgmised andmed:
  1) liigitus maanteeks, tänavaks või kergliiklusteeks;
  2) liigitus riigiteeks, kohalikuks teeks, metsateeks, avalikkusele ligipääsetavaks erateeks, erateeks;
  3) haldusüksuse andmed – maakonna Eesti haldus- ja asustusjaotuse klassifikaatori kood (edaspidi *EHAK kood*), kohaliku omavalitsuse üksuse EHAK kood, vallasisese linna, alevi või aleviku EHAK kood, riigiteedel lisaks Transpordiameti regiooni kood;
  4) andmed kattuvate tervikteede kohta – kattuva terviktee number, Euroopa teedevõrgu tee number, üleeuroopalise teedevõrgu tee liik ja kood;
  5) nõutav suvine ja talvine seisunditase riigiteel ja kohalikul teel;
  6) andmed katte kohta – katte liik, katte laius, sõidutee laius, tugipeenra laius vasakul ja paremal;
  7) andmed katteta tee kohta – pealiskihi liik ja tee laius;
  8) andmed kõnnitee kohta – kõnnitee asukoht sõidutee suhtes, eraldatus sõiduteest, katte või pealiskihi liik ja kõnnitee laius;
  9) andmed silla, viadukti, estakaadi või tunneli kohta – nimi, unikaalne number, tüüp, laius, pikkus, avade arv, teljekoormuse piirang ja sõiduki massipiirang;
  10) andmed truubi kohta – truubi pikkus, avade arv ja läbimõõt;
  11) raudteeületuskoha tüüp;
  12) teeregistrisse kande tegemise aluseks oleva õigusakti või taotluse nimetus, number ja kuupäev;
  13) eratee avalikuks kasutamiseks määramise aluseks oleva dokumendi number ja kuupäev.

  (3) Lõike 2 punktides 1, 2, 6, 7, 8, 9 ja 11 toodud andmete täpsem liigitus on esitatud lisas.

  (4) Teeregistrisse võib kanda terviktee lõigu kohta järgmised andmed:
  1) jaotuspunkti andmed – jaotuspunkti liik ja asukoha kirjeldus;
  2) maantee väljaehitamise klass ja sõiduradade arv;
  3) tänava liik ja alamliik;
  4) hooldaja nimi ning hooldelepingu alguse ja lõpu kuupäev;
  5) andmed katte ehitamise kohta – ehitamise kuupäev, ehitamise meetod, kasutatud segu nimetus, segu omadusi parandavate lisandite olemasolu, katselõigu olemasolu ja katte kihi paksus;
  6) andmed pindamise kohta – pindamise kuupäev, pindamise tüüp, kasutatud killustiku tüüp ja fraktsioon ning sideaine mark;
  7) lisaandmed silla, viadukti, estakaadi ja tunneli kohta – ehitusaasta, ümberehituse aasta, normatiivne kandevõime, äärmiste paisumisvuukide vaheline kaugus, sõidutee ja kõnnitee laius, ava tüüp, üksikute avade arvutuslikud pikkused, tugiosade tüüp, sammaste arv, samba tüüp, samba konstruktsioon, samba ehitusmaterjal, tekiplaadi materjal, avaehituse materjal, põrkepiirde materjal, koonusekindlustuse materjal, seisundi kontrollimise aasta ja seisundi indeks;
  8) lisaandmed truubi kohta – ehitusaasta ja ümberehitusaasta, truubi materjal ning päise või kindlustuse olemasolu;
  9) teega funktsionaalselt seotud kergliiklustee asukoht sõidutee suhtes ning kergliiklustee liik ja unikaalne number;
  10) ühistranspordi peatuse paiknemine sõidutee suhtes, suletud või avatud laienduse olemasolu, katte liik ja ooteplatvormi olemasolu;
  11) liiklussõlme unikaalne number, nimi ja tüüp;
  12) ristmiku unikaalne number, tüüp, lõikuvate suundade arv, lõikuva tee number;
  13) riste unikaalne number ja lõikuva tee number;
  14) mahasõidu paiknemine tee suhtes, pealiskihi laius, pealiskihi materjal ja truubi olemasolu;
  15) teesse paigaldatud võrgu ja geotekstiili tüüp;
  16) katendi kihid ning kihi materjal ja paksus;
  17) katte defektide mõõtmise kuupäev, defektid liikide kaupa ja defektisumma;
  18) tee kandevõime mõõtmise kuupäev, mõõtmissuund, kasutatud mõõtmisseadme nimetus, katte keskmine temperatuur mõõtmisel, langeva koormuse suurus, mõõdetud läbipainde suurused paindekausis ja kandevõime väärtus;
  19) katte tasasuse mõõtmise kuupäev, tasasuse väärtus, mõõtmissuund ja kasutatud mõõtmisseadme nimetus;
  20) sõiduraja roopa sügavuse mõõtmise kuupäev, roopa sügavus, suurim roopa sügavus ja kasutatud mõõtmisseadme nimetus;
  21) aasta keskmine ööpäevane liiklussagedus ja eraldi sõiduautode ja kaubikute, veoautode ja autobusside ning autorongide liiklussagedus protsentides ja arvuna;
  22) külmakerke tase ja tekkimise aasta;
  23) kruusatee väljaehitamise tase;
  24) teel asuva piiripunkti nimetus ja liik;
  25) valgustuspostide paiknemine sõidutee suhtes ja nende omanik;
  26) müratõkkeseina paiknemine sõidutee suhtes, materjal ja ehitusaasta;
  27) teepiirde paiknemine sõidutee suhtes, tüüp ja ehitusaasta;
  28) jalakäijate ülekäigu tüüp;
  29) teeseadme nimetus, tüüp ja paigaldamise aasta;
  30) liiklusloenduse püsipunkti tähis, tüüp ja liik;
  31) parkla ja teeninduskoha paiknemine sõidutee suhtes ja tüüp;
  32) tuisutõkke tüüp ja kõrgus;
  33) tähispostide samm;
  34) loomatõkkeaia paiknemine sõidutee suhtes, materjali liik ja aia kõrgus;
  35) muud asjakohased andmed.

  (5) Käesolevas paragrahvis sätestatud andmete esitamise § 7 lõike 1 punktides 1–3 nimetatud teede kohta otsustab tee omanik.

**§ 10.****Andmete joonaadressi määramine**

  Teeregistrisse kantavad andmed adresseeritakse. Andmete adresseerimiseks kasutatakse ühte alljärgnevatest võimalustest ning määratakse:
  1) terviktee number, tee kood ja kaugus tee algusest;
  2) terviktee number, tee kood, teeosa number ja kaugus teeosa algusest;
  3) terviktee ruumikuju teljel olevad koordinaadid.

**§ 11.****Andmete säilitamine ja arhiveerimine**

  (1) Teeregistri andmed arhiveeritakse digitaalselt nende aktuaalsuse kaotamise päeval.

  (2) Teeregistri arhiveeritud andmeid säilitatakse kümme aastat.

  (3) Teeregistrisse kantud andmete säilitamisel ja arhiveerimisel lähtutakse arhiiviseadusest, selle alusel vastuvõetud õigusaktidest ja vastutava töötleja kehtestatud arhiveerimiskorrast.

**3. peatükk**

**Andmete esitamine ja teeregistri pidamine**

**§ 12.****Andmeandjad**

  (1) Riigitee andmeandjaks on Transpordiamet.

  (2) Kohaliku tee andmeandjaks on kohaliku omavalitsuse üksus.

  (3) Paragrahvi 7 lõike 1 punktides 1–3 toodud tee andmeandjaks on tee omanik. Tee omaniku nõusolekul võib andmeandjaks olla ka kohaliku omavalitsuse üksus.

**§ 13.****Tee andmete teeregistrisse esitamine**

  (1) Andmeandja on kohustatud esitama §-s 8 ja § 9 lõikes 2 toodud andmed vastutavale

töötlejale 30 päeva jooksul tee vastuvõtmisest või kasutusloa andmisest arvates.

  (2) Riigitee esmase teeregistrisse kandmise ja sealt kustutamise aluseks on ehitusseadustiku § 92 lõike 10 alusel kehtestatud määrus, mis sätestab terviktee unikaalse numbri ja nime.

  (3) Kohaliku tee esmaseks teeregistrisse kandmiseks ja sealt kustutamiseks on andmeandjal kohustus esitada kohaliku omavalitsuse üksuse õigusakt, mis sätestab terviktee unikaalse numbri ja nime.

  (4) Paragrahvi 7 lõike 1 punktides 1–3 toodud tee esmaseks teeregistrisse kandmiseks on andmeandjal kohustus esitada tee omaniku taotlus kirjalikku taasesitamist võimaldavas vormis.

  (5) Teeregistrisse §-s 9 toodud andmete esitamise aluseks on vastuvõtuakt, kasutusluba, kasutusteatis, tee avaliku kasutamise leping, mõõdistusakt või tee omaniku muu dokument.

**§ 14.****Terviktee numbri määramine**

  (1) Riigiteele antakse unikaalne number vahemikus 1–99999.

  (2) Ülejäänud teedele antakse unikaalne number vahemikus 1000000–9999999, kus esimesed kolm numbrit on tee alguspunkti kohaliku omavalitsuse üksuse EHAK kood.

**§ 15.****Andmete teeregistrisse kandmise kord**

  (1) Vastutav töötleja kannab pärast §-s 13 nimetatud dokumentide ja andmete saamist ning kontrollimist tee andmed teeregistrisse 15 tööpäeva jooksul eeldusel, et andmed olid korrektsed.

  (2) Andmete teeregistrisse kandmisel seostab vastutav töötleja kaardil tee ruumikuju maakatastri ruumiandmetega ning kontrollib, kas tee omandi ja eratee avalikuks kasutamiseks määramise andmed on esitatud korrektselt.

**§ 16.****Andmete ristkasutus**

  Andmevahetus teiste riigi infosüsteemi andmekogudega toimub riigi infosüsteemi andmevahetuskihi kaudu.

**§ 17.****Teeregistrisse esitatud andmete õigsuse tagamine**

  (1) Andmeandja on kohustatud tagama enda poolt teeregistrisse esitatud andmete õigsuse.

  (2) Kui andmeandja avastab, et ta on esitanud teeregistrisse ebaõigeid andmeid, on ta kohustatud viivitamata esitama teeregistrile õiged andmed.

  (3) Teeregistri vastutaval töötlejal on õigus esitada andmeandjale järelepärimisi andmete õigsuse kohta.

  (4) Ebaõigete andmete avastamisel teeregistris sulgeb vastutav töötleja juurdepääsu nendele andmetele kuni andmete õigsuse kindlakstegemiseni või nende parandamiseni. Vastutav töötleja teavitab sellest andmeandjat viivitamata.

  (5) Ekslike kannete avastamisel andmebaasis parandab teeregistri vastutav töötleja vead viie tööpäeva jooksul.

  (6) Vastutav töötleja võib tee omaniku nõusolekul erandina koguda ja registrisse kanda käesoleva määruse § 9 lõike 2 punktides 1–11 sätestatud andmeid teeregistrisse kantava tee kohta, kui see on vajalik teedevõrgu andmete ulatuslikuks ajakohastamiseks, teeregistris on olulises osas ebaõiged või puudulikud andmed ning vastav andmete kogumine on ette nähtud liiklusseaduse §-s 11 nimetatud teehoiukavas.

**§ 18.****Teeregistri toimingu kohta teabe säilitamine**

  Andmete teeregistrisse kandmisel, muutmisel või kustutamisel registreeritakse kande tegija ja kande tegemise kuupäev.

**4. peatükk**

**Finantseerimine ja teeregistri lõpetamine**

**§ 19.****Teeregistri pidamise finantseerimine**

  Teeregistri hooldus- ja arendustöid ning pidamist rahastatakse riigieelarvest vastutavale töötlejale eraldatud vahenditest.

**§ 20.****Teeregistri lõpetamise kord**

  Teeregistri lõpetamise otsustab valdkonna eest vastutav minister.

**5. peatükk**

**Rakendussätted**

**§ 21.****Teeregistri asutamine ja varem esitatud andmete töötlemine**

  (1) Teeregister on asutatud Vabariigi Valitsuse 28. juuli 2005. a määrusega nr 199 „Riikliku teeregistri asutamine ja registri pidamise põhimäärus”.

  (2) Lõikes 1 nimetatud määruse alusel esitatud andmete töötlemist jätkatakse käesoleva määruse kohaselt.

**§ 22. Määruse jõustumine**

Määrus jõustub üldises korras.

**§ 23. Määruse kehtetuks tunnistamine**

Vabariigi Valitsuse 07. jaanuari 2016. a määrus nr 1 „Teeregistri põhimäärus“ tunnistatakse kehtetuks.

|  |  |
| --- | --- |
| (allkirjastatud digitaalselt) | (allkirjastatud digitaalselt) |
| Vladimir Svettaristuminister | Keit Kasemetskantsler |
|  |  |

Lisa: Teeregistrisse kantava tee andmete täpsem liigitus

Taristuministri xx.xx.xxxx
 määruse nr xx
„Teeregistri põhimäärus“

Lisa

**Teeregistrisse kantava tee andmete täpsem liigitus**

1. Paragrahvi 9 lõike 2 punktis 1 nimetatud liigiks võib olla:
	1. maantee;
	2. tänav;
	3. kergliiklustee:
		1. kõnnitee;
		2. jalgtee;
		3. jalgrattatee;
		4. jalgratta- ja jalgtee.
2. Paragrahvi 9 lõike 2 punktis 2 nimetatud liigiks võib olla:
	1. riigitee:
		1. põhimaantee;
		2. tugimaantee;
		3. kõrvalmaantee;
		4. ühendustee;
		5. riigi jäätee;
		6. muu riigitee;
	2. kohalik tee;
	3. metsatee;
	4. avalikkusele ligipääsetav eratee;
	5. eratee.
3. Paragrahvi 9 lõike 2 punktis 6 nimetatud tee katte liik võib olla:
	1. kattega tee (katte liik teadmata);
	2. monoliittsementbetoon;
	3. monteeritav raudbetoon;
	4. tihe asfaltbetoon;
	5. poorne asfaltbetoon;
	6. killustikmastiksasfalt;
	7. kuumpinnatud asfaltbetoon;
	8. dreenasfaltbetoon;
	9. valuasfalt;
	10. kergasfaltbetoon;
	11. mustkate;
	12. bituumenmakadam;
	13. tuhkbetoon;
	14. stabiliseeritud kate;
	15. freesipurust kate;
	16. pinnatud kruusatee;
	17. munakivitee;
	18. kiviparkett;

2

* 1. killustikkate.
1. Paragrahvi 9 lõike 2 punktis 7 nimetatud katteta tee pealiskihi liik võib olla:
	1. kruus;
	2. pinnas.
2. Paragrahvi 9 lõike 2 punktis 8 nimetatud kõnnitee katte või pealiskihi liik võib olla:
	1. asfaltbetoon;
	2. plaat;
	3. kivi;
	4. kruus, killustik ja muu siirdekate;
	5. muu.
3. Paragrahvi 9 lõike 2 punktis 9 nimetatud tüüp võib olla:
	1. sild;
	2. viadukt;
	3. estakaad;
	4. tunnel.
4. Paragrahvi 9 lõike 2 punktis 11 nimetatud raudteeületuskoha tüüp võib olla:
	1. ainult foor ja/või helisignaal;
	2. pooltõkkepuu, foor ja/või helisignaal;
	3. täistõkkepuu, foor ja/või helisignaal.